EkBass/fiwiki-20250220-pages-articles huggingface dataset:
Miss Gay Finland

Miss Gay Finland on Helsinki Pride -viikolla järjestettävä kilpailu, jonka tarkoituksena on edistää seksuaalivähemmistöjen tasa-arvoa ja yhteisöllisyyttä sekä kannustaa olemaan ylpeästi oma itsensä. Kilpailu järjestettiin ensimmäistä kertaa vuonna 2013. Miss Gay Finlandiksi valitaan vuodeksi kerrallaan valovoimainen, fiksu ja persoonallinen ihminen toimimaan hyväntahdonlähettiläänä ja esikuvana suomalaisille seksuaali- ja sukupuolivähemmistöille. Kilpailua ei ole järjestetty vuoden 2019 jälkeen. == Kilpailun järjestäminen == Kilpailu tukee vuosittain vaihtuvaa hyväntekeväisyyskohdetta. Miss Gay Finland 2018 valittiin 15. kesäkuuta 2018. Finaaleissa valittiin voittajan lisäksi tekstiviestiäänien perusteella yleisön suosikki, sekä toinen ja kolmas sija. Teksiviestiäänestyksen tuotot menivät translaki-kampanjalle. Kilpailun järjestäjinä toimivat tapahtuman perustaja Kristiina Puukko yhdessä aiemmista voittajista ja finalisteista koostuvan työryhmän sekä kilpailun pääyhteistyökumppanin ravintola DTM:n kanssa. == Voittajat == * 2013 Leena Luuri * 2014 Melanie Orenius * 2015 Catariina Salo * 2016 Helmi-Maaria Jokinen * 2017 Noora Kalpio * 2018 Iina Karinen * 2019 Lotta Jäppinen == Katso myös == * Mr. Gay Finland == Lähteet == == Aiheesta muualla == * Kilpailun kotisivut Luokka:Seksuaali- ja sukupuolivähemmistöjen Mr- ja missikilpailut Luokka:Suomen kauneuskilpailut
Naiset ja lapset ensin

Naiset ja lapset ensin on periaate, jonka mukaan onnettomuustilanteessa, kuten laivan upotessa, pyritään pelastamaan ensimmäisinä naiset ja lapset ja vasta viimeisinä aikuiset miehet, jos kaikkien pelastuminen ei vaikuta todennäköiseltä. Sitä on pidetty osoituksena miesten ritarillisuudesta. ”Naiset ja lapset ensin” -periaatteen soveltaminen merionnettomuuksissa on todellisuudessa harvinaista, mutta se on tullut kuuluisaksi varsinkin vuoden 1912 RMS Titanicin uppoamisesta.Elinder, Mikael & Erixson, Oscar: Gender, social norms, and survival in maritime disasters PNAS. Viitattu 8.6.2017. Kansainvälinen merioikeus ja merenkulun turvallisuutta säätelevä SOLAS-sopimus eivät tunne koko periaatetta eivätkä kehota asettamaan pelastustilanteessa mitään ihmisryhmää etusijalle. Ainoastaan liikuntarajoitteisille on turvattava muita helpompi pääsy pelastusveneisiin. ==Historia== Periaatteen kerrotaan saaneen alkunsa brittiläisen joukkojenkuljetusaluksen HMS Birkenheadin uppoamisesta Etelä-Afrikan rannikolla helmikuussa 1852. Birkenheadilla ei ollut tarpeeksi pelastusveneitä, joten matkustajina olleet 26 naista ja lasta saatettiin ensimmäisinä pelastusveneisiin, kun taas 480 miessotilaasta suurin osa hukkui tai joutui haiden syömäksi. Englannissa käytettiin tämän jälkeen myös nimitystä Birkenhead drill (”Birkenhead-sulkeiset”) tilanteesta, jossa merimiehet ja sotilaat seisoivat kannella odottamassa naisten ja lasten nousemista pelastusveneisiin. Ilmaus ”naiset ja lapset ensin” esiintyi tiettävästi ensimmäisen kerran eräässä vuonna 1860 julkaistussa englantilaisessa romaanissa. Kuuluisaksi ”naiset ja lapset ensin” -periaate tuli matkustajalaiva Titanicin uppoamisesta vuonna 1912. Koska pelastusveneitä oli vain puolelle matkustajista, Titanicin kapteeni Edward Smith määräsi pelastamaan naiset ja lapset ensin. Pelastusveneitä lastanneet perämiehet William Murdoch ja Charles Lightoller tulkitsivat määräystä eri tavoin: täyttääkseen pelastusveneet Murdoch pelasti myös miehiä, vaikka naisia ja lapsia oli vielä laivassa, kun taas Lightoller laski pelastusveneitä vesille puolityhjinä, jos niihin ei riittänyt tarpeeksi naisia ja lapsia. Käskyn epäjohdonmukaisesta soveltamisesta huolimatta Titanicin naisista ja lapsista pelastui huomattavasti suurempi osuus kuin miehistä.The Truth Behind ”Women and Children First” Titanic – The Artifact Exhibition, Premier Exhibitions. Viitattu 8.6.2017. Vuonna 2012 ruotsalaisessa Uppsalan yliopistossa tehtiin tutkimus, jossa vertailtiin pelastuneiden suhteellisia määriä 18 suuressa merionnettomuudessa vuosina 1852–2011. Tulosten mukaan miehiä oli useimmissa tapauksissa pelastunut suhteessa selvästi enemmän kuin naisia, aikuisia huomattavasti enemmän kuin lapsia ja miehistön jäseniä enemmän kuin matkustajia. Titanicin todettiin olleen kaikissa suhteissa lähinnä poikkeus. Myös toinen Titanicin uppoamisesta kuuluisaksi tullut periaate, ”kapteeni uppoaa laivansa mukana”, todettiin useimmissa tapauksissa myytiksi. ==Lähteet== Luokka:Palo- ja pelastustoimi Luokka:Periaatteet Luokka:Lastensuojelu Luokka:Nainen Luokka:Titanic Luokka:Merihistoria Luokka:Ritarillisuus Luokka:Maskuliinisuus
Mixcoatl

Mixcoatl (”pilvikäärme”) on asteekkien metsästyksen ja sodan jumala sekä pohjantähden jumala. Mixcoatl on Cihuacoatlin poika ja Quetzalcoatlin ja Huitzilopochtlin isä. == Lähteet == ==Aiheesta muualla== Luokka:Asteekkien jumalat
CodeXL

CodeXL (aiemmin nimellä AMD CodeXL) on ohjelmien profilointiin tarkoitettu ohjelmistopaketti, joka tukee profilointia CPU:lla ja GPU:lla. Ohjelma on saatavilla Linuxille ja Windowsille ja tukee sekä aika- että tapahtumapohjaista profilointia. AMD on julkaissut ohjelman avoimena lähdekoodina vuonna 2016. Ohjelma integroituu Visual Studion kanssa. == Lähteet == == Aiheesta muualla == * Ohjelman kotisivut * Ohjelman lähdekoodit github-palvelussa Luokka:AMD Luokka:Profilointityökalut
Diary

Diary on emo-yhtye Sunny Day Real Estaten esikoisalbumi. Albumia pidetään merkittävänä emo-albumina, koska se vaikutti suuresti toisen aallon emo- musiikkiin. Albumista vuonna 2009 julkaistu remasteroitu versio sisältää kaksi bonuskappaletta. == Kappaleet == # # # # # # # # # # # == Arvostelut == * Allmusic: Allmusic review * The A.V. Club: AThe A.V. Club: Album review * PopMatters: 9/10PopMatters: Album review == Lähteet == Luokka:Vuoden 1994 esikoisalbumit Luokka:Sunny Day Real Estaten albumit
Jugorock

Jugorock tarkoittaa entisen Jugoslavian () alueella kukoistanutta pop- ja rock-musiikkikulttuuria, jonka perintö vaikuttaa edelleen entisten osatasavaltojen Serbian, Kroatian, Montenegron, Slovenian, Bosnia- Hertsegovinan ja Makedonian sekä autonomisten Kosovon ja Vojvodinan alueilla. Jugorock oli osa Jugoslavian kansainvälisestikin laajasti tunnettua musiikkikulttuuria, jonka nousu alkoi 1950- ja 1960-luvuilla. Petar Janjatovićin toimittama YU Rock enciklopedija laskee jugorockin alkuvuodeksi vuoden 1960.http://www.geopoetika.com/book.php?id=99 https://www.knjizara.com/EX-YU-ROCK-enciklopedija-1960-2006-Petar- Janjatovic-702 Ljubodrag Dimićin väitöskirja sijoittaa alun jo vuoteen 1956.http://www.rastko.rs/rastko/delo/14331 Vuodesta 1961 alkaen Jugoslavia osallistui ensimmäisenä ja ainoana sosialistisena maana Eurovision laulukilpailuun, jonka se myös voitti vuonna 1989. Jugoslavian hallinto suhtautui myönteisesti musiikkikulttuurin kehittämiseen ja tukemiseen. Musiikki toimi keskeisenä yleisjugoslavialaisen identiteetin ja yhtenäiskulttuurin luojana, minkä takia se on myös nykyään oleellinen osa jugonostalgiaa. 1960-luvulta alkaen alettiin järjestää useita musiikkifestivaaleja eri puolilla maata, kuten Opatijassa, Splitissä, Belgradissa, Skopjessa, Sarajevossa ja Štipissä. Jugorock käsitteenä kattaa ainoastaan sosialistisen Jugoslavian ajan eli vuosiin 1991-1992 asti. Jugoslavian liittotasavallan eli ns. tynkä-Jugoslavian aikaa ei yleensä tähän lasketa. Jugorockin synonyyminä käytetään myös nimitystä YU Rock. Vuonna 1984 Bob Geldofin järjestämän Live Aid-tapahtuman Jugoslavian-osuuden nimikin oli YU Rock Missija. Tätä Belgradin Punaisen tähden stadionilla järjestettyä suurkonserttia pidetään yhtenä jugorockin kohokohtana. Jugorockin julkaisuyhtiöt olivat Jugoton (Zagreb), PGP-RTB (Belgrad), Suzy (Zagreb), ZKP RTLJ (Ljubljana), Diskoton (Sarajevo) ja Jugodisk (Belgrad). Tärkeimmät keskuspaikat olivat Belgrad, Zagreb, Sarajevo, mutta myös Ljubljana ja Skopje. Erityisesti Sarajevo on tunnettu omasta koulukunnastaan, jonka keskeisiä yhtyeitä ja -hahmoja olivat Bijelo Dugme, Indexi ja Dino Merlin. Jugorock oli pääasiassa serbokroatiankielistä: jekaavin (Zagreb, Sarajevo) tai ekaavin (Belgrad) standardeilla sanoitettua. Serbokroatian ylivalta suosi Belgrad- Zagreb-Sarajevo-akselia, mutta serbokroatiankielinen musiikki oli suosittua myös muilla Jugoslavian alueilla. Esimerkiksi jugorockin suurnimi Đorđe Balašević oli kotoisin Vojvodinasta. == Yhtyeitä ja artisteja == *Bijelo Dugme (Belgrad) *Prljavo Kažaliste (Zagreb) *Riblja čorba (Belgrad) *Ekatarina Velika (Belgrad) *Parni Valjak (Zagreb) *Kerber (Niš) *Dino Merlin (Sarajevo) *Bajaga (Belgrad) *YU Grupa (Belgrad) *Đorđe Balašević (Novi Sad) *Električni orgazam (Belgrad) *Film (Zagreb) *Crvena jabuka (Sarejevo/Zagreb) *Pomaranča (Ljubljana) *Folk Jazik (Skopje) *Zana (syntyjään Kosovon albaani; Belgrad) ==Lähteet== Luokka:Jugoslavian musiikki
Minityö

Minityö on Saksassa tuntityö, jossa voi ansaita sosiaaliturvan tai muun työtulon päälle korkeintaan keskimäärin 538 euroa kuukaudessa verottomana. Minitöitä koskee nykyään myös laki minimipalkasta. Minimipalkka oli huhtikuussa 2024 12,41 euroa tunnilta. Minityöjärjestelmä syntyi Gerhard Schröderin johtaman hallituksen aikana 2003 osana Hartz-reformeja. Minitöistä toivottiin järjestelmää luotaessa ponnahduslautaa vakituisiin töihiin, mutta niistä ei tullut sellaista. Vuonna 2012 minitöitä teki Saksan liittovaltion tilastokeskuksen mukaan 7,4 miljoonaa ihmistä, joista lähes 2,5 miljoonaa teki minityön lisäksi muita töitä. Julkisrahoitteisen RWI-taloustutkimuslaitoksen johtaja Ronald Bachmannin mukaan minitöitä tekevien tuntipalkat jäävät usein vakituisissa työsuhteissa olevien tuntipalkkoja matalammiksi. == Lähteet == Luokka:Saksan talous
Erich Köhler

Erich Köhler (27. kesäkuuta 1892 Erfurt – 23. lokakuuta 1958 Wiesbaden) oli saksalainen poliitikko, joka toimi Weimarin tasavallan aikana DVP-puolueessa ja Länsi-Saksan aikana CDU-puolueessa. Hän oli Saksan liittopäivien puhemies 1949–1950.DNB, Katalog der Deutschen Nationalbibliothek ==Lähteet== Luokka:Vuonna 1892 syntyneet Luokka:Vuonna 1958 kuolleet Luokka:Saksan liittopäivien puhemiehet
Hermann Ehlers

Hermann Ehlers (1. lokakuuta 1904 Berliini – 29. lokakuuta 1954 Oldenburg) oli saksalainen poliitikko, joka toimi Saksan liittopäivien 2. puhemiehenä 1950–1954. Hän kuului Saksan kristillisdemokraattiseen unioniin vuodesta 1946. Hänet valittiin liittopäivien puhemieheksi vuonna 1950, ja hän toimi tässä virassa äkilliseen kuolemaansa 1954 saakka. ==Lähteet== Luokka:Vuonna 1904 syntyneet Luokka:Vuonna 1954 kuolleet Luokka:Saksan liittopäivien puhemiehet
Sunny Day Real Estate (albumi)

__NOTOC__ Sunny Day Real Estate tai LP2 on Sunny Day Real Estaten toinen studioalbumi, joka julkaistiin 7. marraskuuta 1995 Sub Popin kautta. Albumin simppelin kansikuvan takia, sitä kutsutaan myös nimellä The Pink Album. Albumi uudelleenmasteroitiin vuonna 2009 ja siihen lisättiin kaksi bonuskappaletta, ”Bucket of Chicken” ja ”Spade and Parade”. == Kappaleet == # # # # # # # # # == Arvostelut == * Soundi: Soundi: Levyarvio * Pitchfork: 7.8/10Pitchfork Media: Album review ==Lähteet== Luokka:Vuoden 1995 albumit Luokka:Sunny Day Real Estaten albumit
Saksan liittopäivien puhemies

Saksan liittopäivien puhemies ( tai lyhyemmin ) johtaa Saksan liittopäiviä eli parlamenttia. 26. lokakuuta 2021 alkaen puhemies on sosiaalidemokraattisen puolueen Bärbel Bas. Titteli vastaa Suomen eduskunnan puhemiestä. Liittopäivien puhemies on useimmiten suurimman puolueen jäsen. ==Luettelo liittopäivien puhemiehistä== Tähänastisista puhemiehistä 11 on ollut kristillisdemokraatteja ja kolme sosiaalidemokraatteja. Nro. Nimi (syntynyt–kuollut) Nimi (syntynyt–kuollut) Virassa Virassa Puolue Nro. Nimi (syntynyt–kuollut) Nimi (syntynyt–kuollut) Kausi alkoi Kausi päättyi Puolue 1 Erich Köhler (1892–1958) 7\. syyskuuta 1949 18. lokakuuta 1950 CDU 2 Hermann Ehlers (1904–1954) 19\. lokakuuta 1950 29. lokakuuta 1954 CDU 3 Eugen Gerstenmaier (1906–1986) 16\. marraskuuta 1954 31. tammikuuta 1969 CDU 4 Kai-Uwe von Hassel (1913–1997) 5\. helmikuuta 1969 13. joulukuuta 1972 CDU 5 Annemarie Renger (1919–2008) 13\. joulukuuta 1972 14. joulukuuta 1976 SPD 6 Karl Carstens (1914–1992) 14\. joulukuuta 1976 31. toukokuuta 1979 CDU 7 Richard Stücklen (1916–2002) 31\. toukokuuta 1979 29. maaliskuuta 1983 CSU 8 Rainer Barzel (1924–2006) 29\. maaliskuuta 1983 25. lokakuuta 1984 CDU 9 Philipp Jenninger (1932–2018) 5\. marraskuuta 1984 11. marraskuuta 1988 CDU 10 Rita Süssmuth (s. 1937) 25\. marraskuuta 1988 26. lokakuuta 1998 CDU 11 100px Wolfgang Thierse (s. 1943) 26\. lokakuuta 1998 18. lokakuuta 2005 SPD 12 Norbert Lammert (s. 1948) 18\. lokakuuta 2005 24. lokakuuta 2017 CDU 13 Wolfgang Schäuble (1942–2023) 24\. lokakuuta 2017 26. lokakuuta 2021 CDU 14 Bärbel Bas (s. 1968) 26\. lokakuuta 2021 SPD ==Lähteet== *
Austin–Bergstromin kansainvälinen lentoasema

Austin–Bergstromin kansainvälinen lentoasema (; IATA: AUS, ICAO: KAUS, FAA LID: AUS) on Texasin Austinissa sijaitseva lentoasema. Lentoasemaan kuuluu kaksi kiitotietä, 17L/35R ja 17R/35L. Aseman läpi kulki vuonna 2016 yhteensä noin 12,4 miljoonaa matkustajaa. == Historia == Austin–Bergstromin lentoaseman paikalle sijaitsi aiemmin Bergstromin sotilaskenttä, joka suljettiin vuonna 1995. Sulkemisen jälkeen sotilaskentän maa-alueen omistusoikeus siirtyi Austinin kaupungille, joka päätti rakentaa sen paikalle siviililentoaseman. Kaupungissa oli jo ennen Austin–Bergstromin lentoasemaa olemassa vuonna 1930 valmistunut Robert Muellerin lentoasema. Vajaan 290 hehtaarin kokoinen Robert Muellerin lentoasema oli rakennettu kaupungin laidalle, mutta kaupungin voimakkaan kasvun vuoksi sen ympäristö oli 1900-luvun loppuun mennessä rakennettu täyteen. Pinta-alaltaan lähes kuusi kertaa Robert Muellerin lentoasemaa suurempi Austin–Bergstromin lentoasema avattiin virallisesti 23. toukokuuta 1999. Samoihin aikoihin vanha Robert Muellerin asema suljettiin. == Hallinto == Austinin kaupunki omistaa Austin–Bergstromin lentoaseman, mutta lentoasema on taloudellisesti itsenäinen. Austin–Bergstrom ei saa kaupungilta taloudellista tukea ja kaikki lentoaseman saamat tulot käytetään aseman ylläpitoon. == Lähteet == == Aiheesta muualla == * Austin–Bergstromin kansainvälinen lentoasema * Luokka:Texasin lentoasemat Luokka:Austinin rakennukset ja rakennelmat
Amrita

Amrita on vanhassa hindulaisessa mytologiassa jumalten juoma, joka antaa ja säilyttää kuolemattomuuden. Se on saattanut olla kreikkalaisessa mytologiassa myöhemmin esiintyvän ambrosian esikuva. Hindulaisten myyttien mukaan jumalat noutivat amritan, elämäneliksiirin, kosmisen meren syvyyksistä. Jumalat tarvitsivat amritaa toipuakseen kirouksesta, jonka tietäjä Durvasas oli langettanut. Jumalat pyytivät avukseen asurat (demonit tai titaanit). Yhdessä he nostivat kosmisesta merestä useita aarteita. Kun amrita saatiin ylös, jumalat ja asurat taistelivat sen omistuksesta, vaikka se oli alun perin päätetty jakaa tasapuolisesti. Lopulta jumalat nauttivat eliksiirin ja saivat voimansa takaisin. == Lähteet == Luokka:Hindumytologia Luokka:Mytologia
Fiat Argo

Fiat Argo on Fiatin vuodesta 2017 lähtien valmistama pieni henkilöautomalli. Sitä myydään pelkästään Etelä-Amerikassa, jossa se korvasi Fiat Palion ja Punton. Argon sedan-versio on nimeltään Fiat Cronos. Moottorivalikoimassa on 1,0- (78 hv), 1,3- (109 hv) ja 1,8-litraiset (139 hv) bensiinimoottorit. Voimansiirtona on viisivaihteinen manuaali- tai robottivaihteisto tai kuusiportainen automaatti. == Lähteet == == Aiheesta muualla == Argo Luokka:B-segmentin autot Luokka:2010-luvun autot Luokka:2020-luvun autot
Waiting

Waiting on Anu Menonin ohjaama vuoden 2015 intialainen draamakomediaelokuva. Sen tuotannosta vastasivat Priti Gupta Ishika Filmsistä ja Manish Mundra Drishyam Filmsistä, ja elokuvan käsikirjoituksen tekivät yhdessä Menon ja James Ruzicka. Päärooleissa esiintyvät Naseeruddin Shah ja Kalki Koechlin. Waiting kertoo kahden eri elämänpoluilta tulleen ihmisen suhteesta. He ystävystyvät keskenään sairaalassa hoitaessaan kumpikin koomassa olevia puolisoitaan. Rajat Kapoor, Suhasini Maniratnam, Arjun Mathur, Ratnabali Bhattacharjee ja Rajeev Ravidranathan esittävät sivurooleja elokuvassa. Waiting sai maailmanensi-iltansa Dubain kansainvälisillä elokuvafestivaaleilla 11. joulukuuta 2015 ja sai myönteisiä arvosteluja kriitikoilta. Se esitettiin Lontoon aasialaisen elokuvan festivaalin päättäjäisgaalassa, jossa Menon voitti parhaan ohjaajan palkinnon. Elokuva julkaistiin teattereissa Intiassa 27. toukokuuta 2016. Waiting tehtiin vaatimattomalla budjetilla. Elokuva on Menonin toinen ohjaustyö romanttisen komedian London, Paris, New York (2012) jälkeen. Elokuvan toinen käsikirjoittaja James Ruzicka on entinen anestesiologi, joka on opiskellut London Film Schoolissa. Luokka:Vuoden 2015 intialaiset elokuvat Luokka:Intialaiset draamakomediaelokuvat Luokka:Hindinkieliset elokuvat
Newportin rautatieasema

Newportin rautatieasema on rautatieasema Newportin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia. Asema avattiin 30. heinäkuuta 1845. Sitä käytti 192 228 matkustajaa kaudella 2014–2015. == Lähteet == * === Viitteet === Luokka:Essexin rautatieliikennepaikat
Sami Leppikangas

Sami Leppikangas (ent. Vauhkonen) on suomalainen muusikko. Hänet tunnetaan metalliyhtyeestä Lullacry, jonka kitaristina hän toimi sen perustamisesta lähtien sen lopettamiseen asti. == Diskografia == === Tenebrae === * === Gandalf === * === Lullacry === * * * * (EP) * * == Lähteet == == Aiheesta muualla == * Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Syntymävuosi puuttuu Luokka:Elävät henkilöt
Audley Endin rautatieasema

Audley Endin rautatieasema on rautatieasema Wendens Ambon kylässä Essexissä, lähellä Saffron Waldenin kaupunkia. Se sijaitsee West Anglian pääradalla, minkä lisäksi se oli vuonna 1964 suljetun Saffron Walden Railwayn toinen pääteasema. Asemalle liikennöi Abellio Greater Anglia. Se on nimetty läheisen Audley Endin kartanon mukaan. Asema avattiin 30. heinäkuuta 1845 nimellä Wenden. Nykyinen nimi otettiin käyttöön 1. marraskuuta 1848.Butt 1995, s. 21 Asemaa käytti 878 746 matkustajaa kaudella 2014–2015. == Lähteet == Luokka:Essexin rautatieliikennepaikat
Sirkka Ahonen

Sirkka Helena Ahonen (s. ) on suomalainen kasvatustieteilijä, joka toimi historiallis-yhteiskuntatiedollisen kasvatuksen professorina Helsingin yliopistossa vuosina 2001–2004. Vuonna 2015 hän sai Turun yliopiston kunniatohtorin arvonimen. Ahonen kirjoitti ylioppilaaksi Helsingin tyttölukiosta vuonna 1958. Hän valmistui Helsingin yliopistosta filosofian maisteriksi vuonna 1963 (pro gradu 1962) ja kasvatustieteen tohtoriksi vuonna 1990. Uransa alkuvaiheessa Ahonen työskenteli historian opettajana muun muassa walesilaisessa UWC Atlantic College -⁠lukiossa 1977–1980, minkä jälkeen hän toimi Helsingin yliopistossa historian ja yhteiskuntaopin didaktiikan lehtorina (1980–2000), ja oli Suomen Akatemian tutkijana vuosina 1991 ja 1998. Hän oli vierailevana tutkijana Lontoon yliopistossa vuosina 1986–1987. Hän suoritti kasvatustieteiden tohtorin tutkinnon Helsingin yliopistossa vuonna 1990 aiheenaan historiallisen tiedon luonne ja nuorten sitä koskevat käsitykset. Vuonna 1993 Helsingin yliopisto nimitti hänet historian didaktiikan dosentiksi. Samoihin aikoihin hän toimi valtioneuvoston asettaman humanistis-yhteiskuntatiedollisen yleissivistyksenkomitean pääsihteerinä ja vuonna 1998 Suomen Akatemian varttuneena tutkijana. 1990-luvulla Ahonen osallistui myös yhteiseurooppalaiseen historiatietoisuutta empiirisesti vertailevaan Youth and History -⁠tutkimushankkeeseen ja 2000-luvulla yhteispohjoismaiseen koulutuksellista tasa-arvoa arvioivaan hankkeeseen. Jäätyään Helsingin yliopiston professorin tehtävästä eläkkeelle 2004 Ahonen palasi historianopettajaksi UWC-kouluun Bosnian ja Hertsegovinan Mostariin. Vuonna 2014 Ahonen toimi opetusministeriön Tulevaisuuden peruskoulu -komitean tasa-arvokysymysten ryhmän vetäjänä. Sirkka Ahosen kirjallinen tuotanto pohtii historian didaktiikan lisäksi koulutuksen historiaa ja historian yhteiskunnallista käyttöä etenkin konfliktinjälkeisissä maissa. Sirkka Ahonen on toiminut Historioitsijat ilman rajoja ry:n hallituksessa vuodesta 2016. ==Teoksia== * 1990: The Form of Historical Knowledge and the Adolescent Conception of it (Väitöskirja ) * 1992: Clio Sans Uniform – A Study of the Post-Marxist Transformation of the History Curricula in East Germany and Estonia, 1986–1991 * (& J Rantala) 1996: Sata vuotta oppikoulua varten * 1998: Historiaton sukupolvi? Historian vastaanotto ja historiallisen identiteetin rakentuminen 1990-luvun nuorison keskuudessa * 2003: Yhteinen koulu – tasa- arvoa vai tasapäisyyttä? * 2012: Coming to Terms with a Dark Past – How Post- Conflict Societies Deal with History * 2015: (yhdessä Jukka Rantalan kanssa) Ajan merkit – historian käyttö ja opetus * 2017: Suomalaisuuden monet myytit, Gaudeamus ==Lähteet== ==Aiheesta muualla== *Sirkka Ahonen Tuhat- tutkimustietokannassa (tuhat.helsinki.fi) *Finna-haku: "Sirkka Ahonen" (kansalliskirjasto.finna.fi) Luokka:Suomalaiset kasvatustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1939 syntyneet Luokka:Elävät henkilöt
Kimmo Hiltunen

Kimmo Hiltunen on suomalainen muusikko. Hänet tunnetaan metalliyhtyeestä Lullacry, jonka basistina hän toimi vuodesta 1998 lähtien sen lopettamiseen asti. Vuodesta 2016 asti hän on kuulunut Ville Laihialan kasaamaan S-TOOL -yhtyeeseen. == Diskografia == Kimmo Hiltunen @ Encyclopaedia Metallum === Lullacry === * * * * (EP) * * === The Black League === * * == Lähteet == Luokka:Suomalaiset metallimusiikin basistit Luokka:Suomalaiset metallimusiikin kitaristit Luokka:Syntymävuosi puuttuu Luokka:Elävät henkilöt
Great Chesterfordin rautatieasema

Great Chesterfordin rautatieasema on rautatieasema Great Chesterfordin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia. Asema avattiin 30. heinäkuuta 1845 nimellä Chesterford. Nykyinen nimi otettiin käyttöön 1. kesäkuuta 1875.Butt 1995, s. 108 Asemaa käytti 111 046 matkustajaa kaudella 2014–2015. == Lähteet == * === Viitteet === Luokka:Essexin rautatieliikennepaikat
Risten rautatieasema

Risten rautatieasema (, ratakm: vanha asema 277+387, uusi asema 277+194) oli rautatieliikennepaikka Tampere–Pori-radalla Risten kylässä Kokemäellä. Riste kuului Tampere–Pori-radan alkuperäisiin liikennepaikkoihin. Asemarakennus rakennettiin Oulun radan pysäkkirakennuksen piirustusten mukaan samanlaisena kuin esimerkiksi Nokian, Karkun, Kauvatsan ja Nakkilan asemarakennukset samalla rataosalla. Asema sijaitsi kahden jyrkän kaarteen välisellä lyhyellä suoralla. Pian radan valmistuttua vuonna 1895 rakennettiin Risten asemalta sivuraide läheiselle sorakuopalle ja tältä edelleen vuonna 1919 raide voimalaitokselle.Jussi Iltanen: Radan varrella: Suomen rautatieliikennepaikat(2. painos), s. 125. Helsinki: Karttakeskus, 2010. ISBN 978-952-593-214-3. Risten asema esiintyi 1900-luvun alussa kaavailtuna risteysasemana, kun suunniteltiin uutta rautatietä Helsingistä Loimaan kautta Satakuntaan. Risten ohella toisena vaihtoehtona oli Rauman radan risteysasema Peipohja. Uutta rataa pidettiin pääkaupungin elintarvikehuollon kannalta tärkeänä. Nämä ratasuunnitelmat hautautuivat kuitenkin maantieliikenteen kehittyessä. Sisällissodan aikana keväällä 1918 Risten asemarakennus yritettiin polttaa, mutta asemapäällikön rouva sai aikeen estetyksi; samaan aikaan kuitenkin läheiset Peipohjan, Kokemäen ja Kyttälän asemarakennukset poltettiin ja Pahakosken rautatiesilta räjäytettiin. Vuonna 1938 valmistui asemalta sivuraide viljavarastolle. Risten asemarakennusta muutettiin vuosina 1947 ja 1952. Risten aseman ympärille muodostui asutusalue, jossa oli 1960-luvulla noin 400 asukasta, ja vuosituhannen vaihteeseen mennessä väkiluku oli kasvanut tästä liki kaksinkertaiseksi. Viimeisten vuosikymmenien kasvu on kuitenkin perustunut Kokemäen keskustaajaman Tulkkilan läheisyyteen ja hyviin maantieyhteyksiin. Risten asema ja kylä jäivät vuonna 1966 valmistuneen rataoikaisun vuoksi sivuun uudesta ratalinjasta, ja uudella radalla avattiin saman niminen seisake. Viljavarastolle rakennettiin uusi pistoraide. Vanha asemarakennus purettiin 1970-luvun alussa. Henkilöliikenne Risten seisakkeella lopetettiin vuonna 1983, vaihde suljettiin ja liikennepaikka lakkautettiin vuonna 1999. == Lähteet == Luokka:Satakunnan lakkautetut rautatieliikennepaikat Luokka:Kokemäen rakennukset ja rakennelmat
Jiří Růžička

Jiří Růžička (s. 4. kesäkuuta 1941) on Tšekkoslovakiaa edustanut, kilpauransa päättänyt koripalloilija. Růžička saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972. Vuosien 1967 ja 1969 lisäksi Růžička pelasi EM-kilpailuissa vuosina 1963, 1965 ja 1971. Lisäksi hän pelasi vuoden 1970 MM- kilpailuissa.Tšekin koripalloliittoTšekin olympiakomitea == Lähteet == * Profiili Tšekin koripalloliitto * Profiili Tšekin olympiakomitea === Viitteet === == Aiheesta muualla == * Jiří Růžička Bio, Stats, and Results Olympics at Sports-Reference.com * Profiili FIBA Archive Luokka:Tšekkoslovakialaiset koripalloilijat Luokka:Vuonna 1941 syntyneet Luokka:Elävät henkilöt
Whittlesford Parkwayn rautatieasema

Whittlesford Parkwayn rautatieasema on rautatieasema Whittlesfordin kylässä Cambridgeshiressä. Se sijaitsee West Anglian pääradalla. Asemalle liikennöi Abellio Greater Anglia. Se avattiin 30. heinäkuuta 1845 ja rakennettiin uudelleen vuosina 1877–1890. Asemaa käytti 454 734 matkustajaa kaudella 2014–2015. == Lähteet == * === Viitteet === Luokka:Cambridgeshiren rautatieliikennepaikat
Consequences of Disobedience

__NOTOC__ Consequences of Disobedience on suomalaisen Velcran esikoisalbumi, joka julkaistiin vuonna 2002. Sen on miksannut aiemmin mm. Rammsteinin ja Backyard Babiesin kanssa työskennellyt Stefan Glaumann. Albumi debytoi Suomen virallisen listan sijalla 36. == Vastaanotto == Imperiumi.net Soundi Albumi sai hyvän vastaanoton. Imperiumin Kari Sarlin piti albumia vuoden kovimmaksi raskaan musiikin yllättäjäksi. Hän sanoi yhtyeen näyttävän kyntensä, ja kuvaili sitä asenteikkaaksi ja energiseksi teokseksi, joka ei kyllästytä kuulijaansa. Soundin Nalle Österman piti albumia hyvin potkivaksi sekä kappaleiden kertosäeantia tarttuvaksi, mutta sanoi musiikin jättävän kliinisellä ja tasapaksulla miksauksellaan suurimmat odotukset lunastamatta. == Kappaleet == == Lähteet == Luokka:Vuoden 2002 albumit Luokka:Suomalaiset hard rock -albumit Luokka:Suomalaiset industrial metal -albumit
František Konvička

František Konvička (s. 11. elokuuta 1939 Okříšky) on Tšekkoslovakiaa edustanut, kilpauransa päättänyt koripalloilija. Konvička saavutti Tšekkoslovakian miesten maajoukkueessa EM-hopeaa Turkissa 1959 ja Suomessa 1967 sekä EM-pronssia Italiassa 1969. Kesäolympialaisissa hän sijoittui Tšekkoslovakian maajoukkueessa viidenneksi Roomassa 1960. Mitaliturnaustensa lisäksi Konvička pelasi EM-kilpailuissa vuosina 1961, 1963 ja 1965.Tšekin koripalloliittoTšekin olympiakomitea == Lähteet == * Profiili Tšekin koripalloliitto * Profiili Tšekin olympiakomitea === Viitteet === == Aiheesta muualla == * František Konvička Bio, Stats, and Results Olympics at Sports- Reference.com * Profiili FIBA Archive Luokka:Tšekkoslovakialaiset koripalloilijat Luokka:Vuonna 1939 syntyneet Luokka:Elävät henkilöt
Kanadan Grand Prix 2017

Kanadan Grand Prix 2017 (virallisesti Formula 1 Grand Prix du Canada 2017) oli Formula 1 -kauden seitsemäs osakilpailu, joka ajettiin 11. kesäkuuta Circuit Gilles Villeneuven osittaisella katuradalla Montrealissa Kanadassa. ==Kilpailu== ===Tulokset=== Sija Nro Kuljettaja Valmistaja Kierrokset Aika/Keskeytys Lähtoruutu Pisteet 1\. 44 Lewis Hamilton Mercedes 70 1:33.05,154 1 25 2\. 77 Valtteri Bottas Mercedes 70 +19,783 3 18 3\. 3 Daniel Ricciardo Red Bull Racing-TAG Heuer 70 +35,297 6 15 4\. 5 Sebastian Vettel Ferrari 70 +35,907 2 12 5\. 11 Sergio Pérez Force India-Mercedes 70 +40,476 8 10 6\. 31 Esteban Ocon Force India-Mercedes 70 +40,716 9 8 7\. 7 Kimi Räikkönen Ferrari 70 +58,632 4 6 8\. 27 Nico Hülkenberg Renault 70 +1.00,374 10 4 9\. 18 Lance Stroll Williams-Mercedes 69 +1 kierros 17 2 10\. 8 Romain Grosjean Haas-Ferrari 69 +1 kierros 14 1 11\. 30 Jolyon Palmer Renault 69 +1 kierros 15 12\. 20 Kevin Magnussen Haas-Ferrari 69 +1 kierros 18 13\. 9 Marcus Ericsson Sauber-Ferrari 69 +1 kierros 19 14\. 2 Stoffel Vandoorne McLaren- Honda 69 +1 kierros 16 15\. 94 Pascal Wehrlein Sauber-Ferrari 68 +2 kierrosta Varikko 16.† 14 Fernando Alonso McLaren-Honda 66 Voimayksikkö 12 Kesk. 26 Daniil Kvjat Toro Rosso-Renault 54 Renkaan mutteri 11 Kesk. 33 Max Verstappen Red Bull Racing-TAG Heuer 10 Elektroniikka 5 Kesk. 19 Felipe Massa Williams- Mercedes 0 Kolari (Sainz) 7 Kesk. 55 Carlos Sainz Toro Rosso-Renault 0 Kolari (Grosjean, Massa) 13 Lähde: Lähde: Lähde: Lähde: Lähde: Lähde: Lähde: Lähde: ==Sijoitukset kilpailun jälkeen== Kuljettajien pisteet Sija Kuljettaja Pisteet 1\. Sebastian Vettel 141 2\. Lewis Hamilton 129 3\. Valtteri Bottas 93 4\. Kimi Räikkönen 73 5\. Daniel Ricciardo 67 Valmistajien pisteet Sija Valmistaja Pisteet 1 1. Mercedes 222 1 2. Ferrari 214 3\. Red Bull Racing 112 4\. Force India 71 5\. Toro Rosso 29 *Huom!: Vain viiden parhaan sijoitukset sisällytetty. ==Muuta== *Lance Strollin uran ensimmäiset MM-pisteet. ==Lähteet== == Aiheesta muualla == Luokka:Kanadan Grand Prix Luokka:Osakilpailut Formula 1 -kaudella 2017
Kirsti Uusitalo

Kirsti Uusitalo (s. 31. heinäkuuta 1963 Paimio) on suomalainen juristi, koulutukseltaan oikeustieteen lisensiaatti. Hän on ollut korkeimman oikeuden jäsen eli oikeusneuvos vuodesta 2017 lähtien. Uusitalo on tehnyt työuransa pankkilakimiehenä ja tuomioistuinlaitoksen palveluksessa. == Ura == Uusitalo valmistui oikeustieteen kandidaatiksi 1988 ja sai varatuomarin arvon 1998 auskultoituaan Helsingin käräjäoikeudessa. Hän valmistui oikeustieteen lisensiaatiksi vuonna 2014. Uusitalo toimi pankkilakimiehenä Okopankki Oy:ssa 1988–1997. Vuosina 1999–2005 hän toimi viskaalina ja asessorina Helsingin hovioikeudessa. Sen jälkeen Uusitalo siirtyi korkeimpaan oikeuteen (KKO), jossa hän toimi oikeussihteerinä ja vanhempana oikeussihteerinä 2005–2008. Hän oli KKO:n määräaikainen esittelijäneuvos vuosina 2009–2010. Uusitalo nimitettiin korkeimman oikeuden jäseneksi eli oikeusneuvokseksi 1. tammikuuta 2017 lukien. Uusitalo siirtyi virkaan Helsingin hovioikeudesta, jossa hän oli toiminut hovioikeudenneuvoksena marraskuusta 2010, josta osaston johtajana noin kahden vuoden ajan. Uusitalo toimii tuomarinkoulutuslautakunnan puheenjohtajana toimikaudella 2017–2021. == Lähteet == == Aiheesta muualla == * Kirsti Uusitalon esittely korkeimman oikeuden sivuilla Luokka:Korkeimman oikeuden jäsenet Luokka:Vuonna 1963 syntyneet Luokka:Elävät henkilöt
Arvid Posse

Arvid Rutger Fredriksson Posse (15. helmikuuta 1820 Helsingborg – 24. huhtikuuta 1901 Tukholma) oli ruotsalainen kreivi ja Ruotsin pääministeri vuosina 1880–1883. Hän oli myös kansanedustaja 1856–1890 ja valtiovarainministeri 1880–1881. Hän kuului maamiespuolueeseen. Hän oli kreivi Fredrik Salomon Possen ja Magdalena Charlotta Bennetin poika. Hän avioitui kreivitär Amalia de la Gardien kanssa vuonna 1846, ja he saivat neljä lasta. Hän oli myös kirjailija Amelie Possen isoisä. ==Lähteet== Luokka:Ruotsin pääministerit Luokka:Ruotsin valtiovarainministerit Luokka:Ruotsin kansanedustajat Luokka:Ruotsalaiset kreivit Luokka:Vuonna 1820 syntyneet Luokka:Vuonna 1901 kuolleet
Karel Baroch

Karel Baroch (15. maaliskuuta 1939 – 20. syyskuuta 2001) oli Tšekkoslovakiaa edustanut koripalloilija. Baroch saavutti Tšekkoslovakian miesten maajoukkueessa EM-hopeaa Suomessa 1967 ja EM-pronssia Italiassa 1969. Lisäksi hän pelasi EM-kilpailuissa vuosina 1965 ja 1971.http://www.linguasport.com/baloncesto/internacional/eurobasket/1965_MOSCOW_SQUADS.htmhttp://www.linguasport.com/baloncesto/internacional/eurobasket/1967_HELSINKI_SQUADS.htmhttp://www.linguasport.com/baloncesto/internacional/eurobasket/1969_NAPLES_SQUADS.htmhttp://www.linguasport.com/baloncesto/internacional/eurobasket/1971_ESSEN_SQUADS.htm == Lähteet == == Aiheesta muualla == * Profiili FIBA Archive Luokka:Tšekkoslovakialaiset koripalloilijat Luokka:Vuonna 1939 syntyneet Luokka:Vuonna 2001 kuolleet
Dreama Walker

Dreama Elyse WalkerDreama Walker Online >> Facts Viitattu 8.6.2017. (s. 20. kesäkuuta 1986 Tampa, FloridaDreama Walker Biography BuddyTV. Viitattu 8.6.2017. ) on yhdysvaltalainen televisio- ja elokuvanäyttelijä. Hänen tunnetuimmat roolinsa ovat tv-sarjoissa Gossip Girl, Good Wife ja Asunto 23 sekä indie-elokuvassa Compliance. Hän on näytellyt myös useissa muissa televisiosarjoissa. Walkerin elokuvadebyytti oli Sex and the City (2008). == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2007 Goodbye Baby Goodbye Baby Kelsy 2008 Sex and the City Sex and the City Upper East Siden tarjoilija 2008 Wherever You Are Wherever You Are Meghan Bernstein 2008 Gran Torino Gran Torino Ashley Kowalski 2009 Valehtelemisen sietämätön keveys The Invention of Lying vastaanottovirkailija 2011 The Pill The Pill Rose 2012 Compliance Compliance Becky 2012 The Kitchen The Kitchen Penny 2013 Chlorine Chlorine Suzi 2014 The Grim Sleeper The Grim Sleeper Christine Pelisek 2015 Don't Worry Baby Don't Worry Baby Sara-Beth 2019 Once Upon a Time in Hollywood Once Upon a Time in Hollywood Connie Stevens Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2006 Kova laki Law & Order Nicole Carlotti ”Release” 2007 Guiding Light Guiding Light Janie Walker 2 jaksoa 2008–09 Gossip Girl Gossip Girl Hazel Williams 14 jaksoa 2008 One Life to Live One Life to Live Karen ”Gift Horse” 2008 Kova laki: Rikollinen mieli Law & Order: Criminal Intent Brenda Lally ”Neighborhood Watch” 2009 Ruma Betty Ugly Betty Chloe ”Curveball” 2009 Kallista kipua Royal Pains Melody Everett ”Strategic Planning” 2009–13 Good Wife The Good Wife Becca 2010 Mercyn sairaala Mercy Robin Noland ”There Is No Superwoman” 2010 Seven Deadly Sins Seven Deadly Sins Harper Grace minisarja; 2 jaksoa 2012–13 Asunto 23 Don't Trust the B---- in Apartment 23 June Colburn 26 jaksoa 2013 Robot Chicken Robot Chicken Jules Louden (ääni) ”Immortal” 2013 Kolme miestä ja tyttö New Girl Molly ”Nerd” 2015 Kova laki: Erikoisyksikkö Law & Order: Special Victims Unit rikosetsivä Reese Taymor ”Forgiving Rollins” 2015 A to Z A to Z Madeline ”M Is for Meant to Be” 2017 Lakia ja rakkautta Doubt Tiffany Allan 13 jaksoa 2017 Adam Ruins Everything Adam Ruins Everything Julia ”Adam Ruins Spa Day” 2017-2019 American Dad! American Dad! tyttö, Larryn vaimo, Mel, oppilas, Vikki (äänirooli) 5 jaksoa 2018 Faija hoitaa Man with a Plan Heather ”March Madness” 2018 Brockmire Brockmire Whitney 4 jaksoa == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1986 syntyneet Luokka:Elävät henkilöt
Siniheinät

Siniheinät (Molinia) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi vain kaksi lajia. Sukuun on kuvattu useita muitakin lajeja, mutta ne on sittemmin todettu samoiksi jonkin jo aiemmin kuvatun lajin kanssa. Siniheinät ovat monivuotisia ja tiiviisti mätästäviä heiniä, joiden varret ovat pystyjä ja tyveltä sipulimaisesti laajentuneita. Varsissa on yksi solmu tyvellä, ja solmun yläpuolinen varren osa on selvästi alapuolista osaa pidempi. Siniheinien lehdet ovat tasaisia, kapeita sekä väriltään sinivihreitä ja kieleke on karvamainen. Siniheinien kukinto on tiivis, pitkänomainen ja kapea röyhy, jonka tähkylöissä kahdesta viiteen kukkaa. Tähkylöiden kaleet ovat tummanvioletit, tylppäkärkiset, keskenään hieman erikokoiset ja ulkohelpeitä lyhyemmät. Ulkohelpeet ovat kolmisuonisia ja sisähelpeet kalvolaitaisia. Suvun lajeista Suomessa ja Ruotsissa tavataan vain siniheinää (Molinia caerulea). Se on luokiteltu joskus myös muun muassa kääpiölauhojen (Aira), helmiköiden (Melica) tai natojen (Festuca) sukuihin. Siniheinästä on myös erotettu erilaisia muunnoksia sekä koristeheinänä käytettävä lajike: kirjosiniheinä (Molinia caerulea 'Variegata'). Siniheinien (Molinia) suku on nimetty 1700-luvun lopulla ja 1800-luvun alussa eläneen espanjalaisen Juan Ignacio Molinan mukaan. == Lajeja == * Molinia caerulea – siniheinä ** M. caerulea subsp. arundinacea (syn. M. arundinacea) – isosiniheinä ** M. caerulea subsp. caerulea – pikkusiniheinä * Molinia japonica == Lähteet == == Aiheesta muualla == * Suomen Lajitietokeskus: Siniheinät (Molinia) * ITIS: Molinia * United States Department of Agriculture (USDA): Molinia * Flora of China: Molinia Luokka:Heinäkasvit
Nokian jäähalli

Alkuperäinen Nokian jäähalli valmistui vuonna 1996. Se sijaitsee Penttilänpuiston kupeessa alueella, jolla sijaitsee myös urheilukenttä, kaksi jalkapallokenttää, kaksi tenniskenttää ja koripallokenttä, rantalentopallokenttä, skeittipuisto ja frisbeegolfrata. Se on jääkiekon Suomi-sarjaa pelaavan Nokian Pyryn ja ringeten SM-sarjaa pelaavan NoU Ringeten kotikenttä. Näätä Rollers pelasi hallissa rullakiekon SM-sarjaa voittaen yhden Suomen mestaruuden ennen muuttoaan Tampereelle ja siirtymistä osaksi Kooveeta. Halli palvelee myös erityisesti Pyryn, NoU:n ja jääkiekon erikoisseura HC Nokian harrastajia ja siellä on säännöllisesti avoimia yleisöluisteluita. Hallissa on myös järjestetty muun muassa Iskelmä-Finlandia-konsertteja Tapsan Tahtien aikaan. Hallin julkisivu on keltaisen profiilipellin ja punaisen tiilen verhoama. Pääsisäänkäynnin vieressä on Nokian Jääliikunnan tukiyhdistys ry:n ylläpitämä kahvio. Päätasanteella on myös pöytiä, seurojen palkinnot sekä yleisö-wc:t. Siitä on myös kulku hallin pohjoissivustalla ja länsipäädyssä sijaitseviin katsomoihin, joissa on katsomotilat yhteensä noin 1000 katsojalle. Pelaajapenkit sijaitsevat pääkatsomon edustalla ja jäähy- ja toimitsija-aitiot vastakkaisella sivustalla. Tulostaulu on itäpäädyn seinällä. Jään tason käytävillä on neljä pukuhuonetta, hallin vahtimestarin valvomo, huoltotiloja ja varustevarastoja. Halli oli yksin Nokian kaupungin omistama rakentamisestaan vuoteen 2016. Maaliskuun alusta halli siirrettiin Nokian Jäähalli Oy:n omistukseen, josta kaupunki omistaa 95,8 prosenttia ja urheiluseurat HC Nokia, Nokian Urheilijat ja Nokian Pyry sekä Pyryn jääkiekon edustusjoukkueen toimintaa pyörittävä Nokian Pyry Hockey Oy omistavat kukin noin prosentin. Vuoden 2022 tammikuussa Nokian jäähällin nimeksi tuli Kattokeskus Areena, Nokian Pyryn pääyhteistyökumppanin mukaan. Nimen vaihtaminen tuli ajankohtaiseksi, kun Tampereen uusi jääkiekkoareena nimettiin Nokia Areenaksi.Nokian jäähallista Kattokeskus Areena == Harjoitushalli == Nokian Jäähalli Oy:n perustamisen taustalla oli harjoitushallin rakentamissuunnitelma. Hallille oli tarvetta harrastajien keskuudessa, sillä harjoitusvuorot olivat olleet erittäin kysyttyjä jo pitkään. Rakentamiskustannuksiksi arvioitiin 2,8 miljoonaa euroa, josta valtionavustuksen osuus on 750 000 euroa. Perustukset valettiin 30. marraskuuta 2016. Aikataulun mukaan halli valmistuisi marraskuussa 2017. ==Lähteet== Luokka:Suomen jäähallit Luokka:Nokian rakennukset ja rakennelmat Luokka:Nokian urheilu
Talouspolitiikan epävarmuusindeksi

Talouspolitiikan epävarmuusindeksi ("EPU-indeksi", engl. Economic Policy Uncertainty Index) on talouspoliittisen epävarmuuden mittari, jonka ovat kehittäneet tutkijat Scott R. Baker, Nicholas Bloom ja Steven J. Davis. Indeksi on muodostettu laskemalla tietyissä sanomalehdissä ilmestyneiden artikkeleiden suhteellinen määrä, joissa esiintyvät ennalta määrätyt talouspoliittista epävarmuutta kuvaavat sanat. Nämä sanat on valittu johdonmukaisesti menetelmällä, joka perustuu sanomalehtiartikkelien läpikäyntiin ihmisten toimesta. Aineistona on käytetty sanomalehtien elektronisia arkistoja ja talouspolitiikan epävarmuutta heijastelevat artikkelit on tunnistettu tietokoneavusteisesti.Baker, S., Bloom, N. & Davis, S. 2016. Measuring Economic Policy Uncertainty. The Quarterly Journal of Economics 131(4), 1593-1636.Baker, S., Bloom, N. & Davis, S. 2015. Measuring Economic Policy Uncertainty. NBER Working Paper No 21633.http://www.policyuncertainty.com/ Viitattu 9.6.2017.Kauhanen, A. 2016. Politiikkaepävarmuus ja sen mittaaminen . Etla Suhdanne 1/2016, 106-108. Viitattu 9.6.2017. Viitattu 11.10.2017 Alkuperäinen talouspolitiikan epävarmuusindeksi muodostettiin Yhdysvalloille. Sittemmin indeksi on laskettu myös useille muille maille mutta ei vielä toistaiseksi Suomelle. ==Lähteet== ==Aiheesta muualla== * Projektin verkkosivu www.PolicyUncertainty.com, jossa aineisto on avoimesti saatavilla. Luokka:Talousindikaattorit Luokka:Talouspolitiikka
Shelfordin rautatieasema

Shelfordin rautatieasema on rautatieasema lähellä Great Shelfordin, Little Shelfordin ja Staplefordin kyliä Cambridgeshiressä. Se sijaitsee West Anglian pääradalla. Asemalle liikennöi Abellio Greater Anglia. Asema avattiin 30. heinäkuuta 1845. Sitä käytti 159 920 matkustajaa kaudella 2014–2015. == Lähteet == * === Viitteet === Luokka:Cambridgeshiren rautatieliikennepaikat
Cambridgen rautatieasema

Cambridgen rautatieasema on rautatieasema lähellä Cambridgen keskustaa Cambridgeshiressä. Vuonna 1845 avattua asemaa hallinnoi Abellio Greater Anglia, jonka lisäksi sinne liikennöi myös Govia Thameslink Railway. Cambridge on pääteasema usealla eri reitillä. Sieltä lähtee junia West Anglian päärataa Lontoon Liverpool Streetin asemalle, Fen Linea King’s Lynniin, Breckland Linea Norwichiin, Ipswich to Ely Linea Ipswichiin ja Cambridge Linea Lontoon King’s Crossin asemalle. Asema avattiin 30. heinäkuuta 1845. Sitä käytti noin 10,4 miljoonaa matkustajaa kaudella 2014–2015. == Lähteet == * === Viitteet === Luokka:Cambridge Luokka:Cambridgeshiren rautatieliikennepaikat
Asurat

Asurat (sanskriitiksi असुर asura ”jumalallinen”) ovat hindulaisessa mytologiassa henkiolentoja, jotka ovat hindulaisten jumalten (devat eli surat) vastustajia. Iranin mytologiassa asuran nimitys on ahura. Termi asura esiintyy ensi kerran Veda-kirjoissa 1500–1200 -luvuilla eaa. , ja sillä on viitattu joko ihmisten päällikköön tai jumalalliseen johtajaan. Vähitellen sanan monikkomuoto alkoi tarkoittaa vedalaisten jumalten vastustajiksi kuvattuja olentoja. Myöhemmin asurat käsitettiin demoneiksi. Iranissa jako oli kuitenkin päinvastainen. Ahura tarkoitti ylijumalaa ja daevat olivat demoneja. Hindulaisessa mytologiassa asurat ja devat yrittivät yhdessä saada haltuunsa elämäneliksiiri amritan maitomaisesta kosmisesta merestä. Amrita oli tarkoitus jakaa yhdessä, mutta sen omistuksesta syntyi kiista, joka johti asuroiden ja deva-jumalten ikuiseen kamppailuun. == Lähteet == == Aiheesta muualla == Luokka:Hindumytologia
Kuopion Talokeskus

Kuopion Talokeskus Oy on Kuopion johtavia isännöinti- ja kiinteistönhoitopalveluyrityksiä. Se on perustettu 1968 ja siitä lähtien se on toiminut Kuopion alueella 50 vuotta. Talokeskuksen liikevaihto vuonna 2016 oli 4,5 miljoonaa euroa ja sen palveluksessa työskentelee yli 60 työntekijää. Talokeskus on täysin paikallinen yritys ja se on Pohjois-Savon Kiinteistöyhdistys ry:n omistuksessa. Kuopion talokeskus on myös saanut ISA auktorisoinnin. == Lähteet == Luokka:Suomalaiset kiinteistöpalveluyritykset
Metriacanthosauridae

Metriacanthosauridae (aikaisemmin Sinraptoridae) on sukupuuttoon kuollut petodinosaurusten heimo, joka oli läheistä sukua Allosauridaelle. Jälkimmäisistä poiketen tämän heimon lajit kantoivat päätään korkeammalla ja olivat mahdollisesti aktiivisempia saalistajia. Suurin osa fossiileista on löydetty Kiinasta. == Fylogenia == Kladogrammi Carrano et al. (2012) tutkimuksen pohjalta: == Lähteet == *
Shovel Man

__NOTOC__ Shovel Man on suomalaisen metalliyhtye S-TOOLin ensimmäinen single. Se julkaistiin Spotifyssä 9. kesäkuuta 2017 kansikuvan kera, mutta se on ollut kuunneltavissa YouTubessa jo vuodesta 2016.viralliset facebook-sivut == Kappaleet == # == Kokoonpano == * Ville Laihiala – laulu, kitara * Sami Leppikangas – kitara * Kimmo Hiltunen – basso * Aksu Hanttu – rummut == Lähteet == Luokka:Vuoden 2017 kappaleet Luokka:S-TOOLin kappaleet
Your Despiser No. 1

__NOTOC__ Your Despiser No. 1 on suomalaisen metalliyhtye S-TOOLin toinen single. Se julkaistiin Spotifyssä 9. kesäkuuta 2017 kansikuvan kera, mutta se on ollut kuunneltavissa YouTubessa jo vuodesta 2016.viralliset facebook-sivut == Kappaleet == # == Kokoonpano == * Ville Laihiala – laulu, kitara * Sami Leppikangas – kitara * Kimmo Hiltunen – basso * Aksu Hanttu – rummut == Lähteet == Luokka:Vuoden 2017 kappaleet Luokka:S-TOOLin kappaleet
Kaliumperoksimonosulfaatti

Kaliumperoksimonosulfaatti tai kaliummonoperoksisulfaatti tai kaliummonopersulfaatti (KHSO5) on epäorgaaninen peroksimonorikkihapon kaliumsuola. Yhdistettä voidaan käyttää hapettimena muun muassa orgaanisen kemian synteeseissä ja tekstiilien käsittelyssä sekä puhdistusaineissa. Sitä käytetään myös uima-altaissa vedenpuhdistuskemikaalina. ==Ominaisuudet== Huoneenlämpötilassa kaliumperoksimonosulfaatti on valkoista kiteistä ainetta. Yhdiste liukenee erittäin hyvin veteen, mutta ei orgaanisiin liuottimiin lukuun ottamatta alkoholeja ja etikkahappoa. Yhdisteen vesiliuokset ovat happamia. Kaliumperoksimonosulfaatti esiintyy tyypillisesti kolmoissuolana kaliumvetysulfaatin ja kaliumsulfaatin kanssa. Tätä kolmoissuolaa voidaan kuvata kaavalla 2KHSO5·KHSO4·K2SO4. Kaliumperoksimonosulfaatti on voimakas hapetin. ==Valmistus ja käyttö== Kaliumperoksimonosulfaattia valmistetaan rikkihapon ja vetyperoksidin seoksen osittaisella neutraloinnilla kaliumhydroksidin avulla. Kaliumperoksimonosulfaattia käytetään hapettimena orgaanisen kemian synteeseissä. Se muun muassa hapettaa alkeeneja epoksideiksi, amiineja amiinioksideiksi ja tioeettereitä sulfoksideiksi ja sulfoneiksi. Kaliumperoksimonosulfaattia käytetään myös vedenpuhdistuskemikaalina uima-altaissa, joissa se hapettaa muun muassa haitalliset urean ja ureajohdannaiset. Yhdistettä käytetään myös metallien etsaukseen ja tekstiiliteollisuudessa villan käsittelyyn.John A. Wojtowicz: Water Treatment of Swimming Pools, Spas, and Hot Tubs, Kirk-Othmer Encyclopedia of Chemical Technology, John Wiley & Sons, New York, 2004. Viitattu 9.6.2017 ==Lähteet== Luokka:Kaliumyhdisteet
Yvan Goll

Yvan Goll (29. maaliskuuta 1891 Saint-Dié, Vosges, Ranska – 27. helmikuuta 1950 Neuilly-sur-Seine, Hauts-de-Seine, Ranska) oli ranskalais-saksalainen kirjailija. Hän oli pasifisti ja asettui Sveitsiin välttääkseen asepalveluksen. Goll käytti salanimiä Ivan Goll, Iwan Goll ja Iwan Lazang. ==Suomennetut teokset== * == Lähteet == ==Aiheesta muualla== * Teoksia Internet Archivessa * Dithyramben Projekt Gutenbergissa Luokka:Ranskalaiset kirjailijat Luokka:Vuonna 1891 syntyneet Luokka:Vuonna 1950 kuolleet
Live (Sunny Day Real Estaten albumi)

Live on emo-yhtye Sunny Day Real Estaten livealbumi, joka julkaistiin 19. lokakuuta 1999 levymerkillä Sub Pop. Se nauhoitettiin toukokuussa 1999 Eugenessa, Oregonissa. Albumi nauhoitettiin How It Feels to Be Something On Tour -kiertueella. == Kappaleet == # # # # # # # # # # # == Arvostelut == * Allmusic: Allmusic review * Pitchfork: 5.5/10Pitchfork: Album review == Lähteet == Luokka:Vuoden 1999 konserttitallenteet Luokka:Sunny Day Real Estaten albumit
Egyptian Empire Records

Egyptian Empire Records on maailman vanhin elektro-musiikin levy-yhtiö, jonka omistaa yhdysvaltalainen elektro-artisti ja DJ Egyptian Lover. Levy-yhtiö perustettiin Yhdysvalloissa vuonna 1984. Egyptian Empire Recordsilla on myös poliittista merkitystä, sillä Egyptian Lover oli ensimmäinen afroamerikkalainen levy-yhtiön perustaja. ==Artisteja== *Egyptian Lover *Rodney-O & Joe Cooley *Uncle Jamm’s Army ==Lähteet== Luokka:Yhdysvaltalaiset levy-yhtiöt
Tubifera

Tubifera on limasieniin kuuluvien alkueliöiden suku. == Lajit == Catalogue of Lifen mukaan sukuun kuuluu 12 lajia: ISSN 2405-8858. * Tubifera applanata * Tubifera casparyi * Tubifera corymbosa * Tubifera dictyoderma * Tubifera dimorphotheca * Tubifera dudkae * Kutunen (Tubifera ferruginosa) * Tubifera magna * Tubifera microsperma * Tubifera montana * Tubifera papillata * Tubifera pseudomicrosperma == Lähteet == Luokka:Limasienet
Sawbridgeworthin rautatieasema

Sawbridgeworthin rautatieasema on rautatieasema Sawbridgeworthin kaupungissa Hertfordshiressä. Se sijaitsee West Anglian pääradalla, lähellä Hertfordshiren ja Essexin rajaa. Asema oli aiemmin osittain Essexin puolella, ja National Railin tietojen mukaan aseman osoite on edelleen Essexissä. Asemalle liikennöi Abellio Greater Anglia. Sawbridgeworthin asema avattiin 22. marraskuuta 1841. Sitä käytti 499 236 matkustajaa kaudella 2014–2015. == Lähteet == * === Viitteet === Luokka:Hertfordshiren rautatieliikennepaikat